
Mensahe sa tanan nga alyado kag abyan 
sa ika-50 nga anibersaryo sang NDFP 


Komite Sentral 
Partido Komunista ng Pilipinas 


(PKP), pati na ang tanan nga Pulang hangaway kag kumander sang 


S a ngalan sang bug-os nga katapuan sang Partido Komunista ng Pilipinas 


Bagong Hukbong Bayan (BHB), ginapaabot sang Komite Sentral sang 
PKP ang militante nga rebolusyonaryo nga pagpanamyaw sa tanan nga alyado 
kag abyan sini sa National Democratic Front of the Philippines sa makasaysa- 
yan kag malipayon nga okasyon sang ika-50 nga anibersaryo sang NDFP. 


Ginapanugyan namon sa Pung- 
sodnon nga Konseho nga dal-on 
sang NDFP kag tanan nga alyado 
nga organisasyon sini ang masunod 
nga tema sa bilog nga tuig nga pag- 
saulog: 

Pabaskugon ang NDFP! Hugpu- 
ngon ang pumuluyong Pilipino para 
ipakigbato ang pungsodnon nga inde- 
pendensya sa tunga sang nagasingki 
nga dumuluong nga pagpasilabot kag 
nagadaku nga katalagman sang im- 
peryalistang gyera! Isulong ang mili- 
tante nga mga paghimakas para ipa- 
kigbato ang pungsudnon kag demok- 
ratiko nga interes batuk sa pasista 
nga rehimeng US-Marcos! Isulong 
ang pungsudnon demokratikong re- 
bolusyon tubtub sa kadalag-an! 

Sa okasyon nga ini, handurawon 
naton kag hatagan sang pagsaludar 


ang tanan nga baganihan kag martir 
sang rebolusyong Pilipino. Hatagan 
naton sang pinasahi nga pagkilala 
sanday Kaupod Jose Maria Sison, Be- 
nito Tiamzon, Wilma Austria, Fidel 
Agcaoili, Antonio Zumel, Julius Giron 
kag iban pa nga yabi nga lider sang 
Partido kag NDFP, pati na ang mga 
nagtaliwan na nga konsultant pang- 
kalinungan ukon ginpamatay sang 
reaksyunaryo nga terorista nga esta- 
do. Pasalamatan naton ang indi mai- 
sip nga mga alyado sang NDFP nga 
padayon nga naga-alagad sa pung- 
sodnon-demokratiko nga rebolusyon. 

May gilayon nga kakinahangla- 
non nga pabaskugon kag labi nga 
papagsikon ang NDFP bangud gina- 
atubang sang pumuluyong Pilipino 
ang nagalala nga krisis sang naga- 
hari nga sistema kag nagadaku nga 


katalagman nga mahigop sa alimpuros 
sang mga gyerang imperyalista ilabi 
nga sa subong ginagamit sang US ang 
rehimeng Marcos kag AFP sa pag- 
panggarit-garit sa gyera, samtang na- 
gapabilin nga matalaw sa pag-atu- 
bang sa agresyon sang China. 

Sa maabot nga panahon, dapat 
maglunsar ang NDFP sang masang- 
kad nga pagpaninguha nga sakda- 
gon ang patriyotiko nga diwa sang 
pumuluyo, kag hugpungon, buyukon 
kag pahulagon ang pinakamalapad 
nga kubay sang pumuluyo para pa- 
ngapinan ang pungsod batuk sa na- 
gasingki nga banggianay sang im- 
peryalista kag katalagman sang ina- 
way. Sa atubang sang nagasingki 
nga pagpasilabot militar sang US 
kag nagalala nga porma sang pag- 
pamigos kag pagpanghimulos sa 
idalom sang mga neoliberal nga po- 
lisiya, dapat maghimud-os ang NDFP 
nga mas entusyastiko nga i-abante 
ang pungsodnon-demokratiko nga 
rebolusyon kag ang ginahandum nga 
pungsudnon nga kahilwayan kag de- 
mokrasya. 


Ang PKP kag ang NDFP 


SG inisyatiba sang Partido, natukod ang NDFP sadtong Abril 24, 1973, wala 
pa isa ka tuig matapos gindeklarar sang pasistang diktaduryang US- 
Marcos ang layi militar. Sa amo nga adlaw, ginpagwa sang NDFP Preparatory 
Commission ang manipesto nga "Maghiliusa Para Ibagsak ang Diktadurang 
US-Marcos" nga ginabug-usan sang 10 ka punto nga programa. Halin sadto, 
bitbit sang pumuluyong Pilipino ang tatlo ka gamhanan nga hinganiban: ang 


Partido, ang BHB kag ang NDFP. 


Sa bug-os nga panahon sang 
paghimakas kontra-diktadurya, nag- 
serbe ang NDFP kag ang programa 
sini bilang isa sa pinakagamhanan 
nga iwag nga nag-ubay sa malapad 
nga masa sang pumuluyo sa ila pag- 
martsa batuk sa pasistang rehimen 
kag pagsulong sang pangkabilugan 
nga rebolusyonaryong paghimakas. 
Paagi sa NDFP, natukod ang isa ka 
malapad nga lambat sang mga tago 
nga pungsudnon-demokratikong 
pwersa nga nagaserbe nga salsalon 
nga ubod sang mga pangmasang 
paghimakas batuk sa diktadurya. 

Madasig nga napagkit ang mani- 
pesto kag 10 ka punto nga programa 
sang NDFP sa malapad nga kubay 
sang pumuluyong Pilipino kag ginpu- 
kaw ang pumuluyo nga mag-isa kag 
maghulag batuk sa pasistang rehi- 
men. Ang NDFP una nga ginbug-os 
sang pila ka organisasyon sang mga 
pamatan-on kag estudyante, kaba- 
bainhan, mangunguma kag iban pa 
nga mga sahi kag sektor nga natulod 
maghulag sang likom sang ginpapa- 
naog ang hayag nga pasista nga 
paghari. Halin 1973, padayon nga 
nagpalapad ang NDFP kag subong 
ginabug-os na sa sang masunod nga 

Ang Ang Bayan ginabantala 
duha ka beses kada bulan 
sang Komite Sentral sang 
Partido Komunista ng Plipinas 


18 ka organisasyon: 

Partido Komunista ng Pilipinas, 
Bagong Hukbong Bayan, Revolutio- 
nary Council of Trade Unions, Kati- 
punan ng mga Samahang Manggaga- 
wa, Pambansang Katipunan ng Mag- 
bubukid, Malayang Kilusan ng Ba- 
gong Kababaihan, Kabataan Maka- 
bayan, Katipunan ng Gurong Maka- 
bayan, Makabayang Samahan Pang- 
kalusugan, Liga ng Agham para sa 
Bayan, Lupon ng Mananaggol para sa 
Bayan, Artista at Manunulat para sa 
Sambayanan, Makabayang Kawaning 
Pilipino, Revolutionary Organization 
of Overseas Filipinos and their Fami- 
lies, Christians for National Liberati- 
on, Cordillera People's Democratic 
Front, Moro Resistance and Liberati- 
on Organization and Revolutionary 
Organization of Lumads. 

Ang NDFP ang pinaka-konsoli- 
dado nga organisasyon sang nagahi- 
liugyon nga prente sang pumuluyong 
Pilipino. Ginahugpong sini ang tanan 
nga progresibo nga sahi kag sektor 
para magsuporta sa demokratiko 
nga rebolusyon sang banwa paagi 
sa pangmalawigon nga inaway ban- 
wa. Ini ang pangpulitika nga sentro 
de grabidad sang nanuhay-tuhay 
nga lebel kag porma sang organisa- 
syon sang nagahiliugyon nga prente 
batuk sa imperyalismo, pyudalismo 
kag burukrata kapitalismo. 

Sa pagsulong sang malawigan 
nga inaway banwa, ang mga organo 
sang gahum pangpulitika sa baryo 
ukon inter-baryo nga lebel, subong 
man sa lebel munisipalidad ukon in- 
ter-munisipalidad, kag bisan lebel 
distrito natukod sa basehan sang 
organisadong kusog sang mga rebo- 
lusyonaryong organisasyon masa, 
mga lokal nga organisasyon sang 
Partido kag armado nga kusog sang 

Bagong Hukbong Bayan. Ginatung- 
dan sini ang hilikuton pang-estado, 
lakip na ang pagpatuman sang mga 
polisiya kag programa sa reporma 
sa lupa, paghatag hustisya kag pag- 
resolba sang mga kontradiksyon sa 
kubay sang pumuluyo, kag paghatag 
sang mga serbisyo pang-edukasyon 
kag ikaayong lawas. Gina-organisa 
kag ginapahulag sang mga ini ang 
pumuluyo para magsulong sang ar- 
madong pagbato sa reaksyunaryong 
estado 

Kon tingbon, ang tanan nga ini 
nagabalay sang binhi sang Demok- 
ratiko nga Gubyerno sang Pumuluyo 
sang Pilipinas sa palaabuton, isa ka 
nagahiliugyon nga prente sang ta- 
nan nga progresibo kag patriyotiko 
nga sahi nga nakabase sa sandigan 
nga alyansa sang mga mamumugon 
kag mangunguma kag sa idalom 
sang pagpamuno sang proletaryado. 
Tubtub wala pa natukod sa bug-os 
nga pungsod, ang DGB ginatiglawa- 
san sang NDFP. 

Sa pagrepresentar sa DGB, na- 
kabalay ang NDFP sang relasyon 
pangpulitika, pang-ekonomya, 
pangmilitar kag proto-diplomatiko 
sa iban nga entidad. Aktibo sini nga 
ginasakdag ang pangkalibutanon 
nga paghiliusa sa kubay sang mga 
anti-imperyalista nga pwersa. Di- 
rekta man ukon indi, ginakilala sang 
iban nga mga gubyerno ukon inter- 
nasyunal nga kapulungan ang 
NDFP. 

Sa subong, duha ka gubyerno 
ang nagaluntad sa kaumhan sa Pili- 
pinas: ang Gubyerno sang Republika 
sang Pilipinas (GRP) kag ang DGB 
nga ginatiglawasan sang NDFP. Ang 
DGB isa ka Pula kag rebolusyonaryo, 
samtang ang GRP puti kag reaksyu- 
naryo. Sila ang nagabug-os sang 
duha ka bahin sang gyera sibil sa 
naglipas nga 54 ka tuig. 

Halin pa sang 1987 nagapakig- 
negosasyon pangkalinungan na ang 
NDFP sa GRP. Malig-on kag maayo 
gid sini nga gintiglawasan ang pung- 
sodnon kag demokratiko nga interes 
sang pumuluyong Pilipino, kag gin- 

paslaw ang mga iskema sang GRP 
nga gamiton ang negosasyon pang- 
kalinungan bilang instrumento sang 
pagpaniplang kag pasipikasyon. Na- 
kabun-ag ang negosasyon sang ma- 
lahalon nga kasugtanan  nagapa- 


nguna ang Comprehensive Agree- 
ment on Respect for Human Rights 
and International. Humanitarian 
Law (CARHRIHL).  Maathag man 
nga napakita sang NDFP ang katam- 
pad sini sa pagsolbar sa sosyo-eko- 


nomiko kag pangpulitika nga ugat 
sang gyera sibil, kag bangud sini, 
nakuha ang suporta sang malapad 
nga bahin sang katilingban sa han- 
dum para sa makatarungan kag 
pangmalawigan nga kalinong. 


Importansya kag pagkagilayon sang 12-punto nga programa sang NDFP 


A0 12-punto nga programa sang NDFP amo ang sistematiko nga pagplas- 
tar sang kolektibo nga interes sang pumuluyong Pilipino para sa pungsud- 
non nga kahilwayan kag demokrasya. Ini ang pinakasuperyor sa tanan nga 
programa sang mga pangpulitika nga partido kag organisasyon sa Pilipinas. 


Ang programa sang NDFP kaba- 
liskaran sang neoliberal, kontra-Pili- 
pino kag kontra-demokratiko nga 
mga polisiya kag programa sang na- 
gahari nga papet kag pasista nga 
rehimeng Marcos, kag sang tanan 
nga nauna nga mga rehimen, nag- 
pakuno-kuno man nga demokratiko 
ukon hayag nga tiraniko. Ginatigla- 
was sini ang interes sang mga ma- 
mumugon, mangunguma kag tanan 
nga iban pa nga ginahimuslan kag 
ginapigos nga sahi sa katilingban 
nga Pilipino, amo man sang tanan 
nga iban pa nga progresibo kag pat- 
riyotiko nga pwersa, nga direkta 
kontra sa interes sang imperyalis- 
mong US, kag sang lokal nga naga- 
hari nga mga sahi sang dalagku nga 
kumprador burgesya kag dalagku 
nga agalon nga mayduta. 

Ang nagatalom nga krisis sang 
nagahari nga malakolonyal kag ma- 
lapyudal nga sistema nagatumod sa 
importansya kag pagka-gilayon sang 
pagpatuman sang 12-punto nga 
programa sang NDFP. Mas o menus 
lima ka napulo ka tuig halin sang 
ginbalay ang programa sang NDFP, 


wala nagbag-o sa kalidad ang mala- 
kolonya kag malapyudal nga kondi- 
syon sa Pilipinas. Nagalala lang ini 
sa kantidad kon sa diin naga-antus 
ang pumuluyong Pilipino sang tuman 
ka malala nga kondisyon sang pag- 
pamigos kag pagpanghimulos. 

Sa kaumhan, labi nga naglala 
ang problema sa kawawad-on sang 
duta sa dagway sang nagkalain-lain 
nga porma sang pagpang-agaw kag 
pagdingot sang duta sang mga daan 
kag bag-ong tipo nga agalon nga 
mayduta, dalagku kumprador bur- 
gesya kag multinasyunal nga korpo- 
rasyon sa mga minahan, plantasyon, 
imprastruktura, real estate kag iban 
pa. Sa bug-os nga pungsod, labi nga 
indi maagwanta sang malapad nga 
masa ang nagalala nga sosyo-eko- 
nomiko nga kahimtangan sa atubang 
sang manubo nga sweldo, pagdingot 
sang pangabuhian, pagtimbuok sang 
presyo sang langis, pagkaon kag 
iban pa nga basehan nga kinahang- 
lanon, kawawad-on sang trabaho 
kag pagpanghugakom. Ang nagahari 
nga reaksyunaryo nga estado naga- 
gamit sang tuman ka brutal nga pa- 
sista nga mga lihok 
agud  punggan ang 
pagbato sang pumulu- 
yo kag i-preserba ang 
nagahari nga sistema. 

Sa tunga sang ma- 
lubha nga kahimtangan 
pang-ekonomya kag 
pangpulitika nga pag- 
panglupig, padayon 
nga nagakaganyat ang 
pumuluyong Pilipino sa 
12- ka punto nga Prog- 


Abril 24, 2023 


rama sang NDFP bilang pinakanaga- 
kabagay kag direkta nga solusyon sa 
ila gilayon nga mga problema. Ang 
singgitan para sa matuod nga re- 
porma sa duta kag pungsodnon nga 
industriyalisasyon labi nga nagabas- 
kog sa tunga sang lapnagon nga 
pagka-wasak sang mga produktibo 
nga pwersa sa kasyudaran kag 
kaumhan. Ang ginapangayo nga 
komprehensibo kag progresibo nga 
programa pangkatilingban labi nga 
malahalon sa tunga sang malala nga 
krisis sang pangpubliko nga ikaa- 
yong lawas kag pangpubliko nga 
edukasyon. Kada punto sa programa 
sang NDFP talalupangdon nga tuhay 
sa tanan nga kagarukan sang naga- 
hari nga sistema. 

Ang ginatan-aw nga pagtukod 
sang bag-o nga pungsod kon sa diin 
naga-angkon ang pumuluyo sang 
matuod nga kahilwayan kag matuod 
nga demokrasya, kon sa diin naga-a- 
gum ang pumuluyo sang bunga sang 
ila pagpaninguha, dugang nga naga- 
painit sa ila rebolusyonaryong kaisog 
kag optimismo, kag nagapapagsik sa 
ila nga isulong ang rebolusyon. 

Ang programa sang NDFP amo 
ang pangkabilugan nga dagway sang 
programa sang Partido Komunista 
ng Pilipinas (PKP) para sa demokra- 
tiko nga rebolusyon sang banwa. Sa 
pagsulong sang paghimakas sang 
pumuluyong Pilipino para sa matuod 
nga pungsudnon nga kahilwayan, 
ang 12 ka Punto nga Programa sang 
NDFP amo ang may makasaysayan 
nga sugpon sang rebolusyonaryo 
nga demokratiko nga programa sang 
Katipunan. Katuyuan sini nga 
kumpletuhon ang burges demokrati- 
kong rebolusyon, kag sa sini, tuga- 
hon ang kundisyon para isulong ang 
rebolusyon kag sosyalista nga 
konstruksyon. 

Mga mainit nga isyu subong sa idalom 
sang pasista kag papet nga rehimeng Marcos 


NG nagaluntad nga pasista kag papet nga rehimeng Marcos amo ang nagalun- 
tad nga konsentrasyon sang garuk nga nagahari nga sistemang malakolonyal 
kag malapyudal. Ginarepresentar sini ang interes sang imperyalismong US kag sang 
mga nagahari nga manugpigos nga sahi: sa partikular, sang interes sang nagahari 
nga hubon Marcos-Duterte. Sa tunga sang krisis sang nagahari nga sistema, naga- 
salimuang subong ang nagahari nga hubon Marcos-Duterte sa pagmonopolyo sang 
gahum pang-ekonomya kag pangpulitika, nga nagabunga sang labi sini nga pagka- 
hamulag sa pumuluyo, kag nagatuga sang kagamo kag banggianay sa sulod sini. 


Dugang nga ginapalala sang su- 
bong nga rehimeng US-Marcos ang 
krisis sa ekonomiya kag pulitika sang 
nagahari nga sistema. Ang mga 
kontra-nasyunal kag kontra-demokra- 
tiko nga polisiya maathag nga makita 
sa masunod nga apat ka yabi nga ha- 
lambalanon: 

a) Nagalala nga pagpasilabot mili- 
tar sang US sa Pilipinas. Ginakinaiya- 
han ini sang plano sang US nga magtu- 
kod sang indi magnubo sa apat ka du- 
gang nga base kag pasilidad militar sa 
idalom sang Enhanced Defense Coope- 
ration Agreement (EDCA). Dugang ini 
sa lima na ka base kag pasilidad militar 
sang US kon sa diin ginapusisyon ang 
mga hinganiban kag gina-istasyon ang 
mga tropang Amerikano sa Pilipinas. 
Ang mga bag-o nga base militar sang 
US kabahin sang plano sini nga magpa- 
tindog sang 527.1 bilyong nga lambat 
sang mga missile station sa ginabansa- 
gan nga "First Island Chain" sang mga 
pungsod nga pinakamalapit sa China. 
Kabahin ini sang nagapadayon nga 
panggarit-garit sang gyera kontra Chi- 
na, nga nagatuon sa pagbale-wala sa 
One China Policy kag pagsulsol sa pa- 
nawagan para sa "Taiwan Indepence." 

Kadungan sini, ginapasingki sang 
US ang kontra-rebolusyonaryo nga 
gyera sini sa Pilipinas para lupigon ang 
pungsodnon-demokratikong 5 rebolu- 
syon, paagi sa pag-armas, pagpundo 
kag pagsuporta sa operasyon kontra- 
insurhensya sang AFP. Ang wala pulos 
nga katuyuan sang US amo nga tapna- 
on ang rebolusyonaryo nga armado 
nga paghimakas agud lubos nga maga- 
mit kag mamaksimisa ang papet nga 
armado nga pwersa para sa posible 
nga armadong komprontasyon sa im- 
peryalistang karibal nga China. 

b) Nagasingki ang pasista nga 
pagpanglupig kag terorismo sang es- 
tado sa idalom sang kontra-insurhen- 
sya nga operasyon nga ginadirihiran 
sang US. Lapnagon ang mga paglapas 
sang AFP kag Philippine National Po- 
lice (PNP) sa mga tawhanon nga kina- 
matarung kag internasyunal nga taw- 
hanon nga layi, kalakip ang pag-hamlet 
sa mga komunidad, pagharang sang 
pagkaon, wala-hawid nga pagpalupok 
sang mga armas, pagpanghulog sang 
bomba halin sa kahawaan kag pag- 
pangkanyon, ekstrahudisyal nga pag- 
pamatay, mga pagdukot, supak sa layi 
kag indi makatarungan nga pagpang- 
aresto, pagtortyur kag iban pa nga 
brutalidad batuk sa mga sibilyan ukon 
indi kombatant. 

c) Labi nga nagabaskog nga pag- 
tulod sa mga polisiya kag neoliberal 
nga tikang nga nagapalala sa malapad 
nga pag-antus kag nagapalubha sa so- 
syo-ekonomiko nga kahimtangan sang 
pungsod. Ang ginpalala nga pagpa- 
sangkad sang mga operasyon sang 
mga multinasyunal nga korporasyon 
nagaresulta sang malaparan nga pag- 
pang-agaw sa mga mangunguma kag 
mangingisda, dislokasyon sa pangabu- 
hian kag pagwasak sa mga produktibo 
nga pwersa. Labi nga ginapadalom sini 
ang atrasado, agraryo kag pre-in- 
dustriyal nga kahimtangan sang eko- 
nomiya sang Pilipinas, nga nagaresulta 
sa malala nga dis-empleyo, manubo 
nga sweldo sa tunga sang nagatinim- 
buok nga presyo, pagsalig sa importa- 
syon kag dumuluong nga pagpangu- 
tang: kag iban pa. 

d) Nagadalom nga krisis sang na- 
gahari nga pangpultika nga sistema. 
Sa tulod nga lubus-lubuson ang buruk- 
ratiko nga prebilihiyo, agresibo nga gi- 


naduso sang hubon Marcos-Duterte 
ang mga tikang nga sulohon ang ga- 
hum pangpulitika kag pang-ekonomi- 
ya. Ang plano nila nga ligwaton ang 
konstitusyon 1987 isa ka klaro nga 
parte sang iskema nila nga dulaon ang 
sablag sa paggamit sang gahum sang 
layi militar kag magpalawig sa gahum 
sang nagahari nga hubon. Ang mga is- 
kema nga ini nagapadalom sang bang- 
gianay sa tunga sang nanuhay-tuhay 
nga hubon sang nagahari nga sahi. 
Kadungan sini, nagadalum ang away 
sa tunga sang mga Marcos kag Duter- 
te sa pag-agaway sang mga ini sa bu- 
rukratiko kapitalista nga kinawatan, 
kalakip ang kontrol sa militar, pulis kag 
iban pa nga yabi nga ahensya sang 
gubyerno, pagbulsa sang suhol gikan 
sa mga kontrata sa gubyerno, pagko- 
lekta sang kotong halin sa ismagling 
kag baligyaanay sang druga, kag iban 
pa. 

Ang mga isyu nga ini naga-athag 
sang garuk nga kahimtangan sang na- 
gahari nga sistemang malakolonyal 
kag malapyudal. Diin man sini, ukon 
kumbinasyon sang pila sang mga ini 
mahimo mangin sentro sang likuan 
sang krisis sa ekonomya kag sa puliti- 
ka, nga mahimo amo man ang maka- 
pukaw sa malapad nga masa sang pu- 
muluyo kag makapasingki sang ila de- 
mokratiko kag militante nga kahubla- 
gang masa. 

Naga-athag man ang daku nga 
potensyal sang mga isyu nga ini nga 
magalupok kag magpangdalasa sa 
konteksto sang nagapadayon nga 
krisis sang pangkalibutanon nga kri- 
sis sang kapitalismo kag sang naga- 
daku nga posibilidad sang panibag-o 
nga hugnat sang krisis sa pinansya, 
resesyon kag depresyon sa ekonomi- 
ya. Sa bilog nga kalibutan, amat-a- 
mat nga nagadaluyong ang dalagku- 
an nga demonstrasyon sa mga kapi- 
talistang pungsod kag sa atrasado 
nga malakolonyal nga pungsod, sa 
tunga sang pagbato sang ginapigos 
kag ginahimuslan nga mga sahi batuk 
sa nagalala nga mga polisiya kag im- 
peryalistang gyera. 


Ang papel sang NDFP sa pagbaskog 
sang rebolusyonaryonaryong daluyong 


adayon nga ginapamunuan sang Partido Komunista ng Pilipinas ang pumu- 

luyo nga Pilipino sa pagsulong sang pungsudnon-demokratikong rebolu- 
syon paagi sa pangmalawigon nga inaway banwa. Ginakalipay sini nga maka- 
alyado ang mga organisasyon kag katapuan nga myembro sang NDFP. 


Sa tunga sang madasig nga pagsa- 
rurot sang nagahari nga sistema, na- 
gasingki ang agaway kag nagadaku 
ang posibilidad sang inter-impeyalista 
nga gyera, ginapanan-aw sang Partido 
ang gina-atubang nga panahon sang 
pagdaluyong sang rebolusyonaryo nga 
armado nga paghimakas, kahublagang 
masa sa kasyudaran kag kaumhan, kag 
pagtukod sang NDFP kag iban pa nga 
organisasyon sang nagahiliugyon nga 
prente. Masanag ang palaabuton sang 
mga rebolusyonaryong pwersa para 
makapabaskog sa maabot nga pana- 
hon sang pagsulong. 

Labaw sangsa nagligad, mas de- 
terminado ang Bagong Hukbong 
Bayan nga isulong ang pangmalawi- 
gon nga inaway banwa sa kaumhan. 
Nakapreserba kag nakapursigir ini sa 
dalan sang rebolusyonaryo nga arma- 
dong paghimakas, kag padayon nga 
nagasulong sang malapad kag naga- 
singki nga pagpakig-away gerilya base 
sa nagalapad kag nagadalom nga ba- 
seng masa. 

Pat-ud ang dalan sang pagsulong 
sang rebolusyonaryo nga kahublagan 
masa sa maabot nga binulan kag tinu- 
ig. Matapos ang panahon sang milita- 
ristang lockdown sadtong pandemya, 
maathag subong nga nagataas ang le- 
bel sang pang-ekonomiya kag pangpu- 
litika nga paghimakas sang nagkala- 
in-lain nga sektor. Nagapagsik ang 
mga welga kag aksyong masa sang 
mga mamumugon nga nagademanda 
sang mas mataas nga sweldo, naga- 
pamatok sa tuman ka mapiguson nga 
kondisyon sa pagtrabaho kag nagapa- 
kig-away sa kontraktwalisasyon kag 
iban pa nga mapiguson nga pleksible 
nga sistema sang pag-empleyo. Ang 
panawagan nga tapuson ang liberali- 
sasyon sa agrikultura kag iban pa nga 
mapiguson nga neoliberal nga polisiya 
nga nagaresulta sang pagpang-agaw 
sang lupa, pagkaputo sa kaumhan kag 
dislokasyon pang-ekonomya labi nga 

nagahugpong kag nagapukaw sa mga 
paghimakas sang masang mangungu- 
ma kadungan sang ila demanda para 
sa tunay nga reporma sa lupa. Naga- 
singki ang paghimakas batuk sa mga 
dam kag iban pa nga proyektong 
pang-imprastruktura sa nanuhay-tu- 
hay nga mga rehiyon. Nagahugpong 
ang malapad nga masa sang mga ma- 
ngingisda batuk sa mapangwasak nga 
plano sang reklamasyon, kag pagmina 
sa idalom sang dagat sang mga dumu- 
luong nga kumpanya nga nagaresulta 
sa dislokasyon pang-ekonomiya. Gina- 
pakita sang nagliligad nga welga sang 
mga drayber sang dyip kag iban nga 
pangpubliko nga transportasyon ang 
pagbato sang masang mala-proletar- 
yado sa mga mapiguson nga polisiya 
kag sosyo-ekonomiko nga programa 
nga nagadingot sang ila pangabuhian. 
Magabaskog ang militante kag patri- 
yotiko nga kahublagan sang estud- 
yante kag pamatan-on sa tunga sang 
pagtaas sang balayran sa matrikula 
kag pagtalikod sang estado sa eduka- 
syon, amo man, batuk sa nagasingki 
nga imperyalista nga pagpasilabot. 

Ang pangpulitika nga pagpanglu- 
pig kag mga paglapas sa mga sibil kag 
pangpulitika nga kinamatarung pada- 
yon nga nagapadabdab sang kaakig, 
pagpakamalaut kag pagbato sang pu- 
muluyo. Ang papel sang mga imperya- 
listang US sa gyera sang pagpanglupig 
labi nga nagakahublasan. Ang kaakig 
sang pumuluyong Pilipino padayon 
nga nagasingki batuk sa dumuluong 
nga pwersahan nga pagpangawat kag 
pagwasak sang mga multinasyunal 
kag mga ahente sini sa kapalibutan 
kag pangabuhian sang pumuluyo, kag 
batuk sa lapnagon nga korapsyon 
sang dalagku nga burukrata kapitalis- 
ta sang pagpanguna sang hubon 
Marcos-Duterte. 

Dapat magserbe nga ubod ang 
NDFP kag tanan nga alyado sini nga 
organisasyon sa lubos nga pagpani- 

nguha nga hugpungon, organisahon 
kag pahulagon ang tanan nga rebolu- 
syonaryo, progresibo kag positibo nga 
pwersa para tukuron ang pinakama- 
malapad nga nagahiliugyon nga prente 
batuk sa rehimeng US-Marcos bilang 
pinakakonsentrasyon sang tanan nga 
kagarukan pangkatilingban nga gina- 
antus sang pumuluyong Pilipino, kag 
para isulong ang inaway banwa para 
pungsudnon kag pangkatilingban nga 
paghilway. 

Ginabuyok namon ang NDFP kag 
mga alyado nga organisasyon kag 
myembro sini nga tigayunon ang mga 
masunod nga mga hilikuton, kampan- 
ya, mga paghimakas kag aktibidad sa 
maabot nga tuig, nga may katuyuan 
nga palaparon kag pabaskugon ang 
nagahiliugyon nga anti-pasista, anti- 
imperyalista kag antipyudal nga pren- 
te: 

a) Tukuron ang pinakamalapad 
nga alyansa batuk sa pasista nga re- 
himen US-Marcos. Ibuyagyag kag ba- 
tuan ang ulipon nga gawi ni Marcos sa 
dumuluong nga pang-ekonomiya nga 
interes. Ibuyagyag, batuan kag iha- 
mulag ang nagahari nga hubon 
Marcos-Duterte sa mga padihot sini 
nga manopolyohon ang gahum pang- 
ekonomiya kag pangpulitika. Ibuyag- 
yag ang korapsyon sang nagahari nga 
hubon, kalakip ang iskema nga bawion 
ang kinawat nga manggad sang di- 
nastiyang Marcos, paggamit sang 
pangpubliko nga pondo para sa mga 
operasyon sang dalagku nga kumpra- 
dor, ismagling sa tabon sang liberali- 
sasyon sa pag-import kag iban pa nga 
iskema. 

b) Magsulong sang kampanya pa- 
ra ibuyagyag kag iduso ang pagbung- 
kag sang mga base militar sang US sa 
Pilipinas, pagpapuli sang mga tropa 
sang US, kag pagtapos sang pagpasi- 
labot militar kag mga war exercises, 
pagpanggarit-garit sang gyera kontra 
China kag pagpondo sa mga brutal 
nga operasyon kontra-insurhensya 
nga nagalapas sa prinsipyo sang indi 
pagpasilabot sa mga pangsulod nga 
halambalanon sang pungsod. Iduso 
ang pagdula sang epektibidad sang 

EDCA, Visiting Forces Agreement, Mu- 
tual Defense Treaty kag iban pa nga 
indi patas nga tratado militar sang US. 
Iduso ang pagbungkag sang mga pasi- 
lidad militar kag pagpaauli sang pwer- 
sang militar sang China kag pagtapos 
sang pagpangawat sa manggad sa ka- 
dagatan sang Pilipinas. 

c) Tipunon ang malapad nga su- 
porta para sa pang-ekonomiya nga 
paghimakas batuk sa neoliberal nga 
polisiya nga liberalisasyon, deregula- 
syon kag pribatisasyon labi na para sa 
paghimakas sang mga mamumugon 
para sa pagpataas sa sweldo. Tipunon 
ang malapad nga suporta para sa pag- 
himakas para sa matuod nga reporma 
sa duta sa kaumhan kag batuk sa pag- 
sulod sang mga kumpanya sa pagmina, 
pagpalapad sang mga plantasyon, 
ekoturismo, mga dam kag proyekto 
pang-enerhiya, kag iban pa nga prog- 
rama nga nagaguba sa naturalisa kag 
pangabuhian sang pumuluyo. Batuan 
ang pagpatuman sang pabug-at nga 
buhis kag pabug-at nga pagbayad sa 
dumuluong nga utang. 

d) Tukuron ang malapad nga naga- 
hiliugyon nga anti-pasista nga prente. 
Ibuyagyag ang malapad nga terorismo 
sang estado, mga paglapas sang taw- 
hanon nga kinamatarung kag pag-atake 
sa mga sibilyan kag mga sibilyan nga 
komunidad lapas sa internasyunal nga 
tawhanon nga layi, labi na ang mga 
paglapas sang kinamatarung sang ka- 
babainhan kag kabataan. Iduso ang 
pagtapos sang wala-hawid kag sobra 
kakusog nga paggamit sang pagpang- 
bomba halin sa kahawaan kag pag- 
pangkanyon nga nagabutang sa kata- 
lagman sang kabuhi sang mga sibilyan. 
Ibuyagyag ang angtanay sang naga- 
singki nga pasista nga pagpanglupig kag 
sang agresibo nga neoliberal nga pag- 
tulod nga hawanan ang dalan para sa 
pagpangawat sang mga dumuluong nga 
kumpanya sa manggad sang pungsod, 
labi nga butungon panubo ang sweldo, 
hugakumon ang duta kag dingutan sang 
pangabuhian ang pumuluyo. 

e) Lubos-kapagsik nga sakdagon 


kag isulong ang 12 ka Punto Programa 
sang NDFP sa tanan nga posible nga 
porma kag lugar--halin sa akademiya 
tubtub sa mga  hayub-hayub, mga 
ulubrahan kag lugar sang pagtrabaho 
tubtub sa kaumhan. Aktibo nga paus- 
wagon ang isa ka kahublagan pang-e- 
dukasyon, pangproganda kag pang- 
kultura para abuton ang minilyon nga 
malapad nga masa. Pataason ang ki- 
naalam kag kamuklatan sang pumulu- 
yo sa mga kadalag-an nga naagum nila 
sa nagligad nga 54 ka tuig sang rebo- 
lusyonaryo nga paghimakas, kag kaki- 
nahanglanon nga isulong pa ang pung- 
sodnon-demokratiko nga rebolusyon 
tubtub sa kadalag-an agud tapuson 
ang ila pag-antus. 

f) Pauswagon ang mapagsik nga 
kahublagan sa pag-organisa agud 
agumon ang wala tupong nga pagpa- 
lapad kag pag-uswag sang tanan nga 
alyado nga organisasyon sang NDFP, 
kag magtukod sang iban pa para tigla- 
wasan ang iban pa nga pigos nga sahi 
kag sektor. Maghiwat sang mga pulong 
pagtuon kag espesyal nga kumperen- 
sya kag tukuron ang ila mga pang-or- 
ganisasyon pang-istruktura. Magpatu- 
haw sang bag-o nga mga lider masa 
nga may ikasarang nga madamuan nga 
pukawon ang pumuluyo. Palig-unon 
ang rebolusyonaryo nga likom nga ka- 
hublagan kag seguruhon ang pagtukod 
sang mga komite sa pagdepensa-sa- 
kaugalingon agud pat-uron ang kalu- 
wasan sang tanan nga rebolusyonaryo 
nga pwersa. 

g) Pabaskugon ang NDFP bilang 
alyansa. Pataason ang kamuklatan 
sang katapuan kag mga alyado nga or- 
ganisasyon paagi sa internal nga edu- 
kasyon angut sa NDFP, sa kasaysayan 
kag hilikuton sini. Pauswagon ang 
koordinasyon kag buligay sang mga al- 
yado nga organisasyon sang NDFP. 
Pabaskugon ang angtanay sang mga 
ini sa opisina sang NDFP sa luwas 

h) Palaparon ang pangpulitika kag 
materyal nga suporta para sa Bagong 
Hukbon Bayan. Aktibo nga magrekrut 
sang mga Pulang hangaway halin sa 


kubay sang mga mamumugon, estud- 
yante, kababainhan kag iban pa nga 
sektor. Pahulagon ang mga yunit de- 
pensa-sa-kaugalingon agud magpada- 
la sang bulig materyal, pangpulitika 
kag paniktik sa mga lokal nga yunit 
sang mga milisyang bayan kag yunit 
gerilya sang BHB. 

i) Padayon nga sakdagon kag tig- 
lawasan ang Demokratiko nga Gubyer- 
no sang Pumuluyo. Maghiwat sang in- 
ternasyunal nga kampanya para i-pre- 
sentar ang NDFP bilang tiglawas sang 
pumuluyong Pilipino. Padayon nga ti- 
punon ang internasyunal nga suporta 
para sa paghimakas sang pumuluyong 
Pilipino para sa pungsudnon kag pang- 
katilingban nga paghilway. Padayon 
nga pauswagon ang relasyon proto- 
diplomatiko sa mga pungsod kag iban 
pa nga internasyunal nga ahensya. Pa- 
dayon nga i-presentar ang pagsakdag 
sang NDFP sa makatarungan kag 
pangmalawigan nga kalinong. 

j) Buligan nga matukod kag pala- 
paron ang internasyunal nga mga net- 
work kag alyansa sa basehan sang an- 
ti-imperyaista nga paghiliusa. Buligan 
nga matukod ang malapad nga mga al- 
yansa kontra sa mga imperyalista nga 
inaway. Ihatag ang suporta sa mga 
demokratiko nga pangmasa nga paghi- 
makas sang mga mamumugon, ma- 
ngunguma kag iban pa nga masang 
anakbalhas, pati na ang mga rebolu- 
syunaryo nga armadong pagbato sa 
iban nga pungsod. 

Nagapati ang Komite Sentral sang 
PKP nga pagatungdan sang NDFP ang 
pinakamalahalon nga papel sa palaa- 
buton nga panahon sang panibag-o 
nga rebolusyunaryo nga pagdaluyong. 
Nagasalig kami nga ang tanan nga 
pwersa sang NDFP padayon nga ma- 
gapursiger sa pagpukaw sa pumuluyo 
kag mag abaga sang mabug-at nga hi- 
likuton sa paglunsar sang tanan nga 
porma sang patriyotiko kag demokra- 
tiko nga paghimakas, magatipon sang 
malapad nga suporta para sa inaway 
banwa kag magasulong sang pungsud- 
non demokratiko nga rebolusyon. 


Mabuhay ang National Democratic Front of the Philippines! 

Mabuhay ang Bagong Hukbong Bayan! 
Mabuhay ang Partido Komunista ng Pilipinas! 
Mabuhay ang pumuluyong Pilipino! 


